ΠΕΡΙΕΧΟΜΕΝΑ
ΑΠΟΦΑΣΕΙΣ
Συγχώνευση των εργαστηρίων «Φυσικής Στερεάς
Κατάστασης Ηλεκτρονικής και Νανοτεχνολογίας»
και «Πολύπλοκων Συστημάτων» του Τμήματος Φυσικής της Σχολής Θετικών Επιστημών του Δ.Π.Θ. -
Έγκριση Εσωτερικού Κανονισμού Λειτουργίας.
Μεταφορά ενός (01) υπαλλήλου (πρόσωπο και
θέση) του Παιδοψυχιατρικού Τμήματος (Ψυχιατρικό Τμήμα Παιδιών και Εφήβων) του Γενικού
Νοσοκομείου Θεσσαλονίκης «ΙΠΠΟΚΡΑΤΕΙΟ», στη
Διοίκηση της 4ης Υγειονομικής Περιφέρειας Μακεδονίας και Θράκης και ένταξή του στο Ε.Δ.Υ.Ψ.Υ.
ΑΠΟΦΑΣΕΙΣ
Αριθμ. ΔΠΘ/ΑΔΥΚΔ/ΣΥΓΚ/39774/3786/811
(1)
Συγχώνευση των εργαστηρίων «Φυσικής Στε­ρεάς
Κατάστασης Ηλεκτρονικής και Νανοτεχνολογίας»
και «Πολύπλοκων Συστημάτων» του Τμήματος Φυσικής της Σχολής Θετικών Επιστημών του Δ.Π.Θ. -
Έγκριση Εσωτερικού Κανονισμού Λειτουργίας.
Η ΣΥΓΚΛΗΤΟΣ ΤΟΥ ΔΗΜΟΚΡΙΤΕΙΟΥ
ΠΑΝΕΠΙΣΤΗΜΙΟΥ ΘΡΑΚΗΣ
Έχοντας υπόψη:
1. Το ν.δ. 87/1973 «Περί ιδρύσεως Πανεπιστημίων εις
Θράκην και εις Κρήτην» (Α’ 159).
2. Το π.δ. 86/2013 «Συγχώνευση Τμημάτων, ίδρυση συγκρότηση - ανασυγκρότηση Σχολών στο Δημοκρίτειο
Πανεπιστήμιο Θράκης» (Α’ 124).
3. Τα άρθρα 5 και 9 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
4. Τα άρθρα 76-78 του ν. 4727/2020 «Ψηφιακή Δια­
κυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
5. Τα άρθρα 46 και 47 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της
ποιότητας, της λειτουργικότητας και της σύνδεσης των
Α.Ε.Ι. με την κοινωνία και λοιπές διατάξεις» (Α’ 141).
6. Τον ν. 5094/2024 «Ενίσχυση του Δημόσιου Πανεπιστημίου - Πλαίσιο λειτουργίας μη κερδοσκοπικών πα-
ραρτημάτων ξένων πανεπιστημίων και άλλες διατάξεις»
(Α’ 39).
7. Το Παράρτημα 2 του Εσωτερικού Κανονισμού του
Δημοκριτείου Πανεπιστημίου Θράκης (Β’ 4751/2024),
που αφορά στον Κανονισμό Λειτουργίας Πανεπιστημια­
κών Εργαστηρίων του Δημοκριτείου Πανεπιστημίου
Θράκης.
8. Την υπό στοιχεία ΔΦ 22.2/13600/8.9.2020 (Β’ 4164)
απόφαση του Διεθνούς Πανεπιστημίου της Ελλάδας,
περί ίδρυσης του ερευνητικού εργαστηρίου «Εργαστήριο Φυσικής Στερεάς Κατάστασης Ηλεκτρονικής και Να-
νοτεχνολογίας», στο Τμήμα Φυσικής της Σχολής Θετικών
Επιστημών του Διεθνούς Πανεπιστημίου της Ελλάδος.
9. Την υπό στοιχεία ΔΦ 2.1/3678/1.3.2021 (Β’ 1037)
απόφαση του Διεθνούς Πανεπιστημίου της Ελλάδας,
περί επανίδρυσης του ερευνητικού εργαστηρίου «Πολύπλοκα Συστήματα» στο Τμήμα Φυσικής της Σχολής
Θετικών Επιστημών του Διεθνούς Πανεπιστημίου της
Ελλάδος.
10. Την υπό στοιχεία ΔΠΘ/ΑΔΥΚΔ/ΣΥΓΚ/39774/3786/
811/4-2-2025 εισήγηση της Διεύθυνσης Διοικητικών
Υποθέσεων και Φοιτητικής Μέριμνας Καβάλας - Δράμας
του Δ.Π.Θ., που αφορά στη συγχώνευση των εργαστηρίων «Φυσικής Στερεάς Κατάστασης Ηλεκτρονικής και
Νανοτεχνολογίας» και «Πολύπλοκων Συστημάτων» του
Τμήματος Φυσικής της Σχολής Θετικών Επιστημών του
Δ.Π.Θ. - Έγκριση Εσωτερικού Κανονισμού Λειτουργίας.
11. Την υπό στοιχεία ΔΠΘ/ΤΦ/39403/1107/3-2-2025
(ΔΠΘ/ΑΔΥΚΔ/ΣΥΓΚ/39410/3764/802/3-2-2025) απόφαση της Συνέλευσης του Τμήματος Φυσικής της Σχολής
Θετικών Επιστημών του Δ.Π.Θ. (υπ’ αρ. 18/3-2-2025 συν.),
σύμφωνα με την οποία εγκρίνεται η συγχώνευση των εργαστηρίων «Φυσικής Στερεάς Κατάστασης Ηλεκτρονικής
και Νανοτεχνολογίας» και «Πολύπλοκων Συστημάτων»
του Τμήματος Φυσικής της Σχολής Θετικών Επιστημών
του Δ.Π.Θ. - Έγκριση Εσωτερικού Κανονισμού Λειτουργίας.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
21 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1377
24.03.2025 19:29:21
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1377/21.03.2025
12. Την υπό στοιχεία ΔΠΘ/ΤΦ/37602/1053/27-1-2025
εισήγηση του Μιχαήλ Χανιά, Καθηγητή του Τμήματος
Φυσικής της Σχολής Θετικών Επιστημών του Δ.Π.Θ. και
του Λυκούργου Μαγκαφά, Καθηγητή του Τμήματος Πληροφορικής της Σχολής Θετικών Επιστημών του Δ.Π.Θ.
13. Την υπό στοιχεία ΔΠΘ/ΔΔΚ/25927/2643/3-1-2023
διαπιστωτική πράξη εκλογής Πρύτανη και ορισμού τεσσάρων (4) Αντιπρυτάνεων του Δ.Π.Θ. (Υ.Ο.Δ.Δ. 4).
14. Την υπό στοιχεία ΔΠΘ/ΠΡ/27669/1883/18-1-2023
(Β’ 267) πράξη του Πρύτανη του Δ.Π.Θ., που αφορά
στον καθορισμό του τομέα ευθύνης και των επιμέρους
αρμοδιοτήτων των τεσσάρων (4) Αντιπρυτάνεων του
Δημοκριτείου Πανεπιστημίου Θράκης, και της σειράς
αναπλήρωσης Πρύτανη, σύμφωνα με την παρ. 2 του
άρθρου 15 του ν. 4957/2022 (Α’ 141).
15. Την υπό στοιχεία ΔΠΘ/ΑΔΥΚΔ/ΣΥΓΚ/34656/3306/
708/14-1-2025 πράξη Πρύτανη, περί ανασυγκρότησης
της Συγκλήτου του Δημοκριτείου Πανεπιστημίου Θράκης, για το ακαδημαϊκό έτος 2024-2025.
16. Το γεγονός ότι από την εφαρμογή των διατά­ξεων
της παρούσας απόφασης δεν προκαλείται επιπλέον δαπάνη σε βάρος του κρατικού προϋπολογισμού ή του
τακτικού προϋπολογισμού του Δημοκριτείου Πανεπιστημίου Θράκης.
17. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφάσισε:
Α) Να εγκρίνει τη συγχώνευση των εργαστηρίων
«Εργαστήριο Πολύπλοκων Συστημάτων» (Laboratory
of Complex Systems) και «Εργαστήριο Φυσικής Στερεάς Κατάστασης Ηλεκτρονικής και Νανοτεχνολογί-
ας» (Laboratory of Solid State Physics- Electronics and
Nanotechnology) του Τμήματος Φυσικής της Σχολής Θετικών Επιστημών του Δημοκριτείου Πανεπιστημίου Θρά-
κης. Το ερευνητικό εργαστήριο που προκύπτει από τη
συγχώνευση των δύο προαναφερόμενων ερευνητικών
εργαστηρίων θα φέρει τον τίτλο: «ΠΑΝΕΠΙΣΤΗΜΙΑΚΟ
ΕΡΓΑΣΤΗΡΙΟ ΦΥΣΙΚΗΣ ΣΤΕΡΕΑΣ ΚΑΤΑΣΤΑΣΗΣ, ΗΛΕΚΤΡΟΝΙΚΗΣ, ΝΑΝΟΤΕΧΝΟΛΟΓΙΑΣ ΚΑΙ ΠΟΛΥΠΛΟΚΩΝ ΣΥΣ-
ΤΗΜΑΤΩΝ», διεθνή ονομασία: «SOLID STATE PHYSICS,
ELECTRONICS, NANOTECHNOLOGY AND COMPLEX
SYSTEMS RESEARCH LABORATORY» και διακριτικό τίτλο:
«SOLIDELEC-NANOCOMPLEX-LAB».
Β) Να εγκρίνει τον Εσωτερικό Κανονισμό Λειτουργίας
του ανωτέρω εργαστηρίου, ο οποίος έχει ως εξής:
ΕΣΩΤΕΡΙΚΟΣ ΚΑΝΟΝΙΣΜΟΣ
ΤΟΥ ΠΑΝΕΠΙΣΤΗΜΙΑΚΟΥ ΕΡΓΑΣΤΗΡΙΟΥ
ΦΥΣΙΚΗΣ ΣΤΕΡΕΑΣ ΚΑΤΑΣΤΑΣΗΣ,
ΗΛΕΚΤΡΟΝΙΚΗΣ, ΝΑΝΟΤΕΧΝΟΛΟΓΙΑΣ
ΚΑΙ ΠΟΛΥΠΛΟΚΩΝ ΣΥΣΤΗΜΑΤΩΝ
Εισαγωγή
Ο κανονισμός τούτος αφορά τη συγχώνευση των υφιστάμενων θεσμοθετημένων ερευνητικών εργαστηρίων
«Εργαστήριο Πολύπλοκων Συστημάτων» (Laboratory
of Complex Systems) και «Εργαστήριο Φυσικής Στερεάς Κατάστασης Ηλεκτρονικής και Νανοτεχνολογίας»
(Laboratory of Solid State Physics - Electronics and
Nanotechnology) του Τμήματος Φυσικής της Σχολής
Θετικών Επιστημών του Δημοκριτείου Πανεπιστημίου
Θράκης. Το ερευνητικό εργαστήριο που προκύπτει από
τη συγχώνευση των δύο προαναφερόμενων ερευνητικών εργαστηρίων θα φέρει τον τίτλο: «ΠΑΝΕΠΙΣΤΗ-
ΜΙΑΚΟ ΕΡΓΑΣΤΗΡΙΟ ΦΥΣΙΚΗΣ ΣΤΕΡΕΑΣ ΚΑΤΑΣΤΑΣΗΣ,
ΗΛΕΚΤΡΟΝΙΚΗΣ, ΝΑΝΟΤΕΧΝΟΛΟΓΙΑΣ ΚΑΙ ΠΟΛΥΠΛΟΚΩΝ ΣΥΣΤΗΜΑΤΩΝ», διεθνή ονομασία: «SOLID STATE
PHYSICS, ELECTRONICS, NANOTECHNOLOGY AND
COMPLEX SYSTEMS RESEARCH LABORATORY» και διακριτικό τίτλο: «SOLIDELEC-NANOCOMPLEX-LAB». Οι
ορισμοί που εφαρμόζονται στον κανονισμό αυτό είναι
αυτοί που ορίζονται στο άρθρο 1 του Παραρτήματος 2
(Κανονισμός Λειτουργίας Πανεπιστημιακών Εργαστηρίων του Δημοκριτείου Πανεπιστημίου Θράκης) του
Εσωτερικού Κανονισμού Δημοκριτείου Πανεπιστημίου
Θράκης (Β’ 4751/2024).
Άρθρο 1
Ίδρυση - Τίτλος - Αντικείμενο - Έδρα - Εξοπλισμός
1. Ιδρύεται στο Τμήμα Φυσικής της Σχολής Θετικών
Επιστημών του Δημοκριτείου Πανεπιστημίου Θράκης
το «Πανεπιστημιακό Εργαστήριο Φυσικής Στερεάς Κατάστασης, Ηλεκτρονικής, Νανοτεχνολογίας και Πολύπλοκων
Συστημάτων», με διεθνή ονομασία «Solid State Physics,
Electronics, Nanotechnology and Complex Systems
Research Laboratory» και διακριτικό τίτλο «SOLIDELECNANOCOMPLEX-LAB». Το εργαστήριο αυτό προκύπτει από
τη συγχώνευση των υφιστάμενων θεσμοθετημένων ερευνητικών εργαστηρίων του Τμήματος Φυσικής «Εργαστή-
ριο Πολύπλοκων Συστημάτων» και «Εργαστήριο Φυσικής
Στερεάς Κατάστασης Ηλεκτρονικής και Νανοτεχνολογίας».
2. Ο τίτλος του Εργαστηρίου μαζί με το διακριτικό του
τίτλο και τα στοιχεία του Διευθυντή θα αναγράφεται σε
όλους τους χώρους του εργαστηρίου και σε κάθε έντυπο
και βιβλίο του, σύμφωνα με το άρθρο 23 του Κανονισμού
Λειτουργίας Πανεπιστημιακών Εργαστηρίων του Δημοκριτείου Πανεπιστημίου Θράκης. Επίσης, θα πρέπει να
αναφέρεται σε κάθε δημοσίευση ή ανακοίνωση αποτελεσμάτων έρευνας που εκπονήθηκε ολικά ή μερικά στο
Εργαστήριο, ως δομή του Ιδρύματος, σύμφωνα με το
άρθρο 8 του ιδίου Κανονισμού.
3. Αντικείμενο του Εργαστηρίου είναι η υψηλού επιπέδου διεπιστημονική έρευνα που σχετίζεται τόσο με
τη Φυσική Στερεάς Κατάστασης την Ηλεκτρονική και
τη Νανοτεχνολογία σε διάφορα επίπεδα, όσο και με την
Πολυπλοκότητα και τις εφαρμογές της σε διάφορα πεδία.
Έμφαση δίδεται στη διαθεματική βασική και εφαρμοσμένη έρευνα. Ειδικότερα, οι ερευνητικές περιοχές ανά
ερευνητικό τομέα ορίζονται ως ακολούθως:
Ερευνητικός τομέας Φυσικής Στερεάς Κατάστασης και
Νανοτεχνολογίας
- Ηλεκτρικές και οπτικές ιδιότητες υλικών.
- Μελέτη φυσικών ιδιοτήτων μαγνητικών υλικών.
- Υπολογιστική Φυσική Στερεάς Κατάστασης.
- Ηλεκτρονική μικροσκοπία.
- Θερμική ανάλυση υλικών.
- Μελέτη υλικών και διατάξεων με φασματοσκοπικές
μεθόδους (VIS, IR, FTIR, UV, RAMAN, X-rays κ.ά.).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1377/21.03.2025
- Κατασκευή χαρακτηρισμός και μελέτη λεπτών υμενίων, νανοϋλικών και νανοσωματιδίων.
- Σχεδιασμός, κατασκευή, έλεγχος και χαρακτηρισμός
νανοηλεκτρονικών στοιχείων.
Ερευνητικός τομέας Ηλεκτρονικής
- Προσομοίωση, σχεδιασμός, ανάπτυξη και μελέτη
ηλεκτρονικών κυκλωμάτων και συστημάτων.
- Προσομοίωση, σχεδιασμός, ανάπτυξη και μελέτη
ολοκληρωμένων ηλεκτρονικών κυκλωμάτων.
- Προσομοίωση, σχεδιασμός, ανάπτυξη και μελέτη
οπτο-ηλεκτρονικών στοιχείων και κυκλωμάτων.
- Προσομοίωση, σχεδιασμός, ανάπτυξη και μελέτη
ψηφιακών ηλεκτρονικών κυκλωμάτων και συστημάτων.
- Μη γραμμικά κυκλώματα και συστήματα και εφαρμογές τους.
- Προσομοίωση, σχεδιασμός και μελέτη κβαντικών
κυκλωμάτων.
Ερευνητικός τομέας Πολύπλοκων Συστημάτων
- Δυναμική - Μη γραμμική δυναμική - Αυτό-ομοιότητα - Fractals.
- Θεωρία χάους.
- Χαοτικός συγχρονισμός.
- Κρίσιμα φαινόμενα και διαθεματικές εφαρμογές τους.
- Ανάλυση και πρόβλεψη μη γραμμικών χρονοσειρών.
- Αποτίμηση χαοτικών συστημάτων.
- Εφαρμογές πολυπλοκότητας σε οικονομικά συστήματα - Οικονομική Φυσική.
- Εφαρμογές πολυπλοκότητας σε κοινωνικά συστήματα - Κοινωνική Φυσική.
- Διαθεματικές εφαρμογές της πολυπλοκότητας και
της μη γραμμικής δυναμικής.
- Πολύπλοκα δίκτυα και εφαρμογές τους.
- Πολυπλοκότητα σε συστήματα τεχνητής νοημοσύνης.
- Reservoir Computing.
- Πολυπλοκότητα σε συστήματα κβαντικής υπολογιστικής.
4. Ως έδρα του Εργαστηρίου ορίζεται η Πανεπιστημιούπολη του Δημοκριτείου Πανεπιστημίου Θράκης
στην πόλη της Καβάλας και ειδικότερα στους χώρους
του Τμήματος Φυσικής, όπως αυτοί έχουν κατανεμηθεί
στα δύο συγχωνευόμενα εργαστήρια με αποφάσεις της
Γενικής του Συνέλευσης, οι οποίοι περνούν αυτοδίκαια
στη χρήση τους από το ιδρυόμενο Εργαστήριο.
5. Ο εξοπλισμός του Εργαστηρίου προέρχεται από τον
υφιστάμενο εξοπλισμό των δύο συγχωνευόμενων εργαστηρίων, ο οποίος περνά αυτοδίκαια στο ιδρυόμενο
Εργαστήριο.
Άρθρο 2
Αποστολή - Δραστηριότητες - Οργάνωση
και λειτουργία - Υποχρεώσεις προς το Ίδρυμα
1. Πέραν των όσων περιγράφονται στο άρθρο 49 του
ν. 4957/2022, όπως ισχύει και στον Εσωτερικό Κανονισμό
του Δημοκριτείου Πανεπιστημίου Θράκης, όπως αυτός
ενσωματώνει τον Κανονισμό Λειτουργίας των Πανεπιστημιακών Εργαστηρίων του (που στο εξής θα καλείται
Κανονισμός Λειτουργίας των Πανεπιστημιακών Εργαστηρίων του Ιδρύματος), αποστολή του Εργαστηρίου
είναι η κάλυψη των ακόλουθων δραστηριοτήτων:
i. Παροχή κατάλληλου ακαδημαϊκού περιβάλλοντος
για την κάλυψη σε προπτυχιακό και μεταπτυχιακό επίπεδο των διδακτικών και ερευνητικών αναγκών του Τμήμα-
τος Φυσικής καθώς και άλλων Τμημάτων και Σχολών του
Δημοκριτείου Πανεπιστημίου Θράκης, σε θέματα που
εμπίπτουν στα αντικείμενα της ερευνητικής δραστηριότητας του Εργαστηρίου, όπως αυτά προσδιορίζονται στο
άρθρο 1 του παρόντος Εσωτερικού Κανονισμού.
ii. Πρακτική εξάσκηση προπτυχιακών και μεταπτυχιακών φοιτητών και υποβοήθηση της ερευνητικής εργα-
σίας υποψηφίων διδακτόρων.
iii. Διεξαγωγή βασικής και εφαρμοσμένης έρευνας
στα αντικείμενα της ερευνητικής δραστηριότητας του
Εργαστηρίου.
iv. Οργάνωση, ανάληψη και εκπόνηση ερευνητικών και
αναπτυξιακών έργων/προγραμμάτων, την οικονομική
διαχείριση των οποίων αναλαμβάνει ο ΕΛΚΕ ΔΠΘ.
v. Οργάνωση και παροχή επιμορφωτικών προγραμμάτων μέσω του Κέντρου Επιμόρφωσης και Διά Βίου
Μάθησης (ΚΕΔΙΒΙΜ) του Δημοκριτείου Πανεπιστημίου
Θράκης στα γνωστικά αντικείμενα του Εργαστηρίου.
vi. Διεξαγωγή βιομηχανικής έρευνας, στο πλαίσιο
συμφώνου συνεργασίας με επιχειρήσεις ή βιομηχανίες
της ημεδαπής ή αλλοδαπής, σύμφωνα με την κείμενη
νομοθεσία όπως αυτή ισχύει, τον Εσωτερικό Κανονισμό
και τον Κανονισμό ή Οδηγό Μεταφοράς Τεχνολογίας του
Δημοκριτείου Πανεπιστημίου Θράκης.
vii. Πραγματοποίηση δημοσιεύσεων κι εκδόσεων.
viii. Διοργάνωση επιστημονικών διαλέξεων, ημερίδων,
σεμιναρίων, συμποσίων, συνεδρίων και άλλων επιστημονικών εκδηλώσεων και την πρόσκληση Ελλήνων και
ξένων αναγνωρισμένων επιστημόνων.
ix. Συνεργασία και ανταλλαγή επιστημονικών γνώσεων με άλλα ακαδημαϊκά ή ερευνητικά Ιδρύματα της
ημεδαπής ή της αλλοδαπής στο πλαίσιο ακαδημαϊκών
ή ερευνητικών προγραμμάτων και επισκέψεων, εφόσον
οι επιστημονικοί στόχοι συμπίπτουν, συμβαδίζουν και
αλληλοσυμπληρώνονται με εκείνους του εργαστηρίου.
x. Συνεργασία με δημόσιους φορείς, οργανισμούς,
ινστιτούτα, επιχειρήσεις, ΟΤΑ και λοιπούς κοινωνικούς
και επιστημονικούς φορείς και κοινωφελή ιδρύματα με
σκοπό τη συμβολή του εργαστηρίου στη βελτίωση της
ποιότητας προϊόντων ή υπηρεσιών και της παραγωγικότητας, γενικότερα.
xi. Παροχή εξειδικευμένων υπηρεσιών καθώς και επιστημονικού και εξειδικευμένου συμβουλευτικού έργου
προς τρίτα φυσικά ή νομικά πρόσωπα (συμπεριλαμβανομένων των φορέων του δημόσιου τομέα, όπως
αυτός οριοθετείται σύμφωνα με την περ. α’ της παρ. 1
του άρθρου 14 του ν. 4270/2014 όπως ισχύει), ιδίως με
γνωμοδοτήσεις και μελέτες, σύμφωνα με τις κείμενες
νομοθετικές διατάξεις και τον εσωτερικό κανονισμό του
Δημοκριτείου Πανεπιστήμιου Θράκης.
xii. Κάθε άλλη δραστηριότητα που προάγει τη διδασκαλία, την επιστήμη και την έρευνα στα γνωστικά
αντικείμενα του πανεπιστημιακού εργαστηρίου και είναι
σύμφωνη προς τους σκοπούς, την αποστολή του Ιδρύματος και την κείμενη νομοθεσία.
2. Η μεθοδολογία διασφάλισης της ποιότητας και της
διακρίβωσης των οργάνων των Εργαστηρίων προβλέπει
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1377/21.03.2025
τακτικούς ελέγχους των οργάνων σύμφωνα με τις ισχύουσες εθνικές, ευρωπαϊκές και διεθνείς προδιαγραφές
(άρθρο 18 του Κανονισμού Λειτουργίας Πανεπιστημιακών Εργαστηρίων του Ιδρύματος).
3. Η διαχείριση και αποθήκευση υλικών και πληροφοριών γίνεται σύμφωνα με όσα προβλέπονται στο άρ-
θρο 21 του Κανονισμού Λειτουργίας Πανεπιστημιακών
Εργαστηρίων του Ιδρύματος.
4. Οι υποχρεώσεις του εργαστηρίου προς το Ίδρυμα
περιγράφονται στο το άρθρο 8 του Κανονισμού Λειτουργίας Πανεπιστημιακών Εργαστηρίων του Ιδρύ-
ματος.
Άρθρο 3
Προσωπικό - Διαδικασίες ένταξης
και πρόσληψης - Μισθοδοσία - Όροι ασφάλειας
και υγιεινής - Υποχρεώσεις του προσωπικού
1. Το Εργαστήριο στελεχώνεται από ακαδημαϊκό (μέλη
ΔΕΠ, ΕΕΠ, ΕΔΙΠ), τεχνικό (ΕΤΕΠ) και διοικητικό προσωπικό του Δημοκριτείου Πανεπιστημίου Θράκης, σύμφωνα
με τα όσα ορίζει το άρθρο 50 του ν. 4957/2022, όπως
αυτό ισχύει και το άρθρο 11 του Κανονισμού Λειτουργίας
Πανεπιστημιακών Εργαστηρίων του Ιδρύματος.
2. Στο Εργαστήριο μπορούν να τοποθετούνται/προσλαμβάνονται επισκέπτες καθηγητές και επισκέπτες
ερευνητές, ερευνητές επί συμβάση, επιστημονικοί συνεργάτες της παρ. 1 του άρθρου 58 του ν. 4957/2022,
όπως ισχύει, μεταδιδακτορικοί ερευνητές, διδάκτορες, υποψήφιοι διδάκτορες και μεταπτυχιακοί φοιτη-
τές καθώς και πρόσθετο ερευνητικό, επιστημονικό,
διοικητικό, τεχνικό και λοιπό προσωπικό με σύμβαση
έργου ή εργασίας ορισμένου χρόνου (εκτέλεση έργων/προγραμμάτων), προσωπικό του Ιδρύματος για
την εκτέλεση πρόσθετου έργου επ’ αμοιβή και τέλος,
προσωπικό που προβλέπεται από ειδικές νομοθετικές
διατάξεις.
3. Απαραίτητη προϋπόθεση για την τοποθέτηση ή τη
μετακίνηση μελών ΔΕΠ, ΕΕΠ και ΕΔΙΠ και την τοποθέτηση ή πρόσληψη εν γένει ακαδημαϊκού προσωπικού
στο εργαστήριο, είναι η εκπλήρωση της προϋπόθεσης
της συνάφειας του γνωστικού τους αντικειμένου με τα
διδακτικά και ερευνητικά αντικείμενα του εργαστηρίου,
όπως αυτά περιγράφονται στο άρθρο 1 του παρόντος
με την προσθήκη της σύμφωνης γνώμης του Διευθυντή
του Εργαστηρίου ή στην περίπτωση αυτοδύναμου εργαστηρίου, με τη σύμφωνη γνώμη της Γενικής Συνέλευσης
του Εργαστηρίου.
4. Η μισθοδοσία του προσωπικού που στελεχώνει το
Εργαστήριο διέπεται από το καθεστώς που περιγράφεται
στο άρθρο 50 του ν. 4957/2022, όπως αυτό ισχύει και
στον Κανονισμό Λειτουργίας Πανεπιστημιακών Εργαστηρίων του Ιδρύματος, καθώς και στη σχετική κείμενη
νομοθεσία.
5. Με ευθύνη του Διευθυντή του Εργαστηρίου εξασφαλίζονται όλες τις προϋποθέσεις για την ασφάλεια
της εργασίας και της υγιεινής των εργαζομένων και των
εγκαταστάσεών του και εφαρμόζονται όλα όσα τάσσει
το άρθρο 13 του Κανονισμού Λειτουργίας Πανεπιστημια­
κών Εργαστηρίων του Ιδρύματος.
6. Οι υποχρεώσεις του εντασσόμενου και του προσλαμβανόμενου προσωπικού διέπονται από το άρθρα 8
και 12 του Κανονισμού Λειτουργίας Πανεπιστημιακών
Εργαστηρίων του Ιδρύματος.
Άρθρο 4
Διεύθυνση του Εργαστηρίου Αρμοδιότητες του Διευθυντή
1. Το Εργαστήριο λειτουργεί υπό τους όρους και
τις συνθήκες που περιγράφονται στο άρθρο 48 του
ν. 4957/2022, όπως αυτό ισχύει και τον Κανονισμό Λειτουργίας Πανεπιστημιακών Εργαστηρίων του Ιδρύματος
(άρθρο 5), ενώ διευθύνεται από τον Διευθυντή του.
2. Ο Διευθυντής του Εργαστηρίου εκλέγεται ή ορίζεται από τη Σύγκλητο, σύμφωνα με τις διαδικασίες του
άρθρου 48 του ν. 4957/2022 όπως αυτό ισχύει και του
άρθρου 6 του Κανονισμού Λειτουργίας Πανεπιστημιακών Εργαστηρίων του Ιδρύματος.
3. Ο Διευθυντής του Εργαστηρίου έχει τη δυνατότητα,
με απόφασή του, να ορίσει ένα μέλος ΔΕΠ που είναι μέλος του Εργαστηρίου ως Αναπληρωτή του. Η απόφασή
του αυτή κοινοποιείται στο Τμήμα Φυσικής του Δημοκριτείου Πανεπιστημίου Θράκης.
4. Οι αρμοδιότητες του Διευθυντή του Εργαστηρίου
περιγράφονται στο άρθρο 48 του ν. 4957/2022, όπως
αυτό ισχύει και τον Κανονισμό Λειτουργίας Πανεπιστημιακών Εργαστηρίων του Ιδρύματος (άρθρο 6).
5. Ο Διευθυντής του Εργαστηρίου ενημερώνεται πριν
από τη διεξαγωγή κάθε εργασίας, που γίνεται στο εργαστήριο στα πλαίσια ερευνητικού προγράμματος ή άλλου
έργου, που έχει αποφασισθεί και καθορίζει την προτεραιότητα στη χρησιμοποίηση οργάνων και χώρων, σε
περίπτωση που δεν υπάρχει σχετική απόφαση.
Άρθρο 5
Πόροι - Όροι, προϋποθέσεις
και διαδικασίες παροχής υπηρεσιών
1. Τα έσοδα και οι πόροι του εργαστηρίου μπορούν να
προέρχονται από: (α) Την εκτέλεση ερευνητικών προγραμμάτων που πραγματοποιούνται για ίδιο λογαριασμό
ή λογαριασμό τρίτων, (β) τη διάθεση ερευνητικών και εν
γένει επιστημονικών προϊόντων, (γ) την παροχή υπηρεσιών προς τρίτους, (δ) τις ειδικές εισφορές και χρηματο-
δοτήσεις από διεθνείς οργανισμούς, δημόσιους φορείς
ή ιδιωτικές επιχειρήσεις και νομικά ή φυσικά πρόσωπα,
(ε) κληρονομιές, δωρεές και τις κληροδοσίες που καταλείπονται στο Δημοκρίτειο Πανεπιστήμιο Θράκης για
τους σκοπούς του εργαστηρίου, και (στ) από κάθε άλλη
νόμιμη πηγή.
2. Προϋπόθεση για την περ. (γ) της παροχής υπηρεσιών προς τρίτους είναι η συμμόρφωση με τις διατάξεις
του άρθρου 51 του ν. 4957/2022, όπως αυτό ισχύει και
του άρθρου 4 του Κανονισμού Λειτουργίας Πανεπιστημιακών Εργαστηρίων του Ιδρύματος.
3. Οι διαδικασίες σύναψης συμβάσεων παροχής υπηρεσιών διέπονται από τα όσα τάσσουν το άρθρο 52 του
ν. 4957/2022, όπως αυτό ισχύει και το άρθρου 10 του
Κανονισμού Λειτουργίας Πανεπιστημιακών Εργαστηρίων του Ιδρύματος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1377/21.03.2025
4. Η οικονομική διαχείριση των πόρων του Εργαστη­
ρίου γίνεται από τον Ειδικό Λογαριασμό Κονδυλίων
Έρευνας (ΕΛΚΕ) του Δημοκριτείου Πανεπιστημίου Θράκης, σύμφωνα με όσα περιγράφονται στο άρθρο 53 του
ν. 4957/2022, όπως αυτό ισχύει και το άρθρο 9 του Κανονισμού Λειτουργίας Πανεπιστημιακών Εργαστηρίων
του Ιδρύματος.
5. Οι διαδικασίες και όροι ασφάλειας των πληροφο­
ριών για την προστασία του επιχειρηματικού απόρρητου και των συμφερόντων του αντισυμβαλλόμενου
Φορέα, συμμορφώνονται με το άρθρο 20 του Κανονισμού Λειτουργίας Πανεπιστημιακών Εργαστηρίων του
Ιδρύματος.
Άρθρο 6
Χρήση των υποδομών των Εργαστηρίων
1. Ο Διευθυντής έχει την ευθύνη για την εν γένει λειτουργία του Εργαστηρίου, τη χρησιμοποίηση οργάνων
και υλικών που ανήκουν σ’ αυτό, την παραμονή των εργαζομένων (προσωπικού, φοιτητών, επισκεπτών) στους
χώρους του.
2. Η χρησιμοποίηση του εργαστηριακού εξοπλισμού
του εργαστηρίου επιτρέπεται μόνο στο επιστημονικό
προσωπικό του ή σε άλλους ερευνητές, που έχουν ειδική
επί των οργάνων αυτών εκπαίδευση και εξουσιοδότηση
από το διευθυντή αυτού. Κινητά όργανα και σκεύη, τα
οποία παραδίδονται για τη διεξαγωγή εργασιών, επιστρέφονται, μετά τη χρησιμοποίησή τους, στην κατά-
σταση που είχαν παραδοθεί.
3. Κατά το άρθρο 19 του Κανονισμού Λειτουργίας Πανεπιστημιακών Εργαστηρίων του Δημοκριτείου Πανεπι-
στημίου Θράκης, η χρήση των εργαστηρίων επιτρέπεται
μόνο σε άτομα που ανήκουν στην ακαδημαϊκή κοινότητα του Ιδρύματος και, συγκεκριμένα, σε άτομα που
ανήκουν στις εξής κατηγορίες: (α) μέλη ΔΕΠ, ΕΕΠ, ΕΔΙΠ,
(β) προπτυχιακοί και μεταπτυχιακοί φοιτητές, (γ) ερευνητές, (δ) τεχνικό και εκπαιδευτικό προσωπικό, (ε) σπου-
δαστές και εκπαιδευτές προγραμμάτων επιμόρφωσης
που διοργανώνει το Εργαστήριο, και (στ) διοικητικοί
υπάλληλοι.
4. Πρόσωπα που δεν ανήκουν στις παραπάνω κατηγορίες μπορούν, κατ’ εξαίρεση, να χρησιμοποιήσουν τα
εργαστήρια μόνο μετά από άδεια του Διευθυντή του
Εργαστηρίου.
5. Κάθε εργαζόμενος ή επισκέπτης στις εγκαταστάσεις
του Εργαστηρίου οφείλει να τηρεί τους κανόνες υγιεινής
και ασφάλειας που έχει θεσπίσει το Εργαστήριο, η Σχολή
ή το Ίδρυμα.
Άρθρο 7
Τηρούμενα Βιβλία
1. Σύμφωνα με το άρθρο 16 του Κανονισμού Λειτουργίας Πανεπιστημιακών Εργαστηρίων του Δημοκριτείου
Πανεπιστημίου Θράκης, για τις ανάγκες του Πανεπιστημιακού Εργαστηρίου τηρούνται τα ακόλουθα βιβλία και
στοιχεία, σε έντυπη ή ηλεκτρονική μορφή:
i. Βαθμολόγιο φοιτητών,
ii. βιβλίο πρωτοκόλλου,
iii. βιβλίο πρακτικών-αποφάσεων,
iv. βιβλίο περιουσιακών στοιχείων (πάγιος εξοπλισμός),
v. αρχείο ερευνητικών προγραμμάτων,
vi. αρχείο ερευνητικών δεδομένων.
2. Με απόφαση του Διευθυντή του Εργαστηρίου
μπορεί να τηρείται και κάθε άλλο βιβλίο ή στοιχείο που
προβλέπεται από την ισχύουσα νομοθεσία ή κρίνεται
απαραίτητο.
Άρθρο 8
Ηθική και δεοντολογία της έρευνας Προστασία διανοητικής ιδιοκτησίας -
Επεξεργασία δεδομένων προσωπικού χαρακτήρα Χρήση Λογότυπου του Ιδρύματος
1. Η λειτουργία του Εργαστηρίου, η παροχή υπηρε­
σιών και οι δραστηριότητες των μελών του στα πλαίσια
της λειτουργίας του συμμορφώνονται με τον Κανονισμό
Αρχών και Λειτουργίας της Επιτροπής Ηθικής και Δεοντολογίας της Έρευνας (ΕΗΔΕ) που περιλαμβάνεται στον
Οδηγό Χρηματοδότησης και Διαχείρισης του ΕΛΚΕ του
Δημοκριτείου Πανεπιστημίου Θράκης, το άρθρο 22 του
Κανονισμού Λειτουργίας Πανεπιστημιακών Εργαστη­
ρίων του Ιδρύματος και την κείμενη σχετική νομοθεσία
(άρθρα 277-282 του ν. 4957/2022).
2. Για την προστασία της διανοητικής ιδιοκτησίας που
παράγεται στα πλαίσια των ερευνητικών δραστηριοτήτων του Εργαστηρίου ακολουθούνται όσα τάσσονται
στο άρθρο 14 του του Κανονισμού Λειτουργίας Πανεπιστημιακών Εργαστηρίων του Ιδρύματος και την κείμενη
σχετική νομοθεσία.
3. Η πολιτική της επεξεργασίας των δεδομένων
προσωπικού χαρακτήρα και της κυκλοφορίας των δεδομένων αυτών, σε σχέση με τις δραστηριότητες του
Εργαστηρίου συμμορφώνεται με τον Κανονισμό της
Ε.Ε. 2016/679, τον ν. 4624/2019, το άρθρο 15 του Κανονισμού Λειτουργίας Πανεπιστημιακών Εργαστηρίων του
Δημοκριτείου Πανεπιστημίου Θράκης και την κείμενη
σχετική νομοθεσία.
4. Το λογότυπο του ιδρύματος χρησιμοποιείται υπό
τους όρους και τις προϋποθέσεις του άρθρου 17 του
Κανονισμού Λειτουργίας Πανεπιστημιακών Εργαστη­
ρίων του Ιδρύματος.
Άρθρο 9
Μεταβατικές διατάξεις Έναρξη ισχύος του παρόντος
1. Από την έναρξη ισχύος του παρόντος και μέχρι να
διεξαχθούν εκλογές για την ανάδειξη Διευθυντή του
ιδρυόμενου Εργαστηρίου, το Εργαστήριο θα διευθύνεται
από τον Διευθυντή του συγχωνευόμενου «Ερευνητικού
Εργαστηρίου Φυσικής Στερεάς Κατάστασης, Ηλεκτρονικής και Νανοτεχνολογίας».
2. Η ισχύς της παρούσας απόφασης αρχίζει από τη
δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κομοτηνή, 5 Μαρτίου 2025
Ο Πρύτανης
ΦΩΤΙΟΣ ΜΑΡΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1377/21.03.2025
Αριθμ. 9552
(2)
Μεταφορά ενός (01) υπαλλήλου (πρόσωπο και
θέση) του Παιδοψυχιατρικού Τμήματος (Ψυχιατρικό Τμήμα Παιδιών και Εφήβων) του Γενικού
Νοσοκομείου Θεσσαλονίκης «ΙΠΠΟΚΡΑΤΕΙΟ»,
στη Διοίκηση της 4ης Υγειονομικής Περιφέ­
ρειας Μακεδονίας και Θράκης και ένταξή του
στο Ε.Δ.Υ.Ψ.Υ.
Ο ΔΙΟΙΚΗΤΗΣ ΤΗΣ 4ης ΥΓΕΙΟΝΟΜΙΚΗΣ
ΠΕΡΙΦΕΡΕΙΑΣ ΜΑΚΕΔΟΝΙΑΣ ΚΑΙ ΘΡΑΚΗΣ
Έχοντας υπόψη:
1. Τις διατάξεις:
α) Του ν. 5129/2024 «Ολοκλήρωση της ψυχιατρικής
μεταρρύθμισης» (Α’ 124) και ιδίως των άρθρων 6, 7 και
87 αυτού, όπως τροποποιήθηκε με τις δια­τάξεις του
άρθρου 8 του ν. 5167/2024 «Αναδιάρθρωση σιδηροδρομικού τομέα και ενίσχυση ρυθμιστικών φορέων με-
ταφορών και άλλες διατάξεις» (Α’ 207),
β) της περ. θ της παρ. 1 του άρθρου 68 του ν. 5140/2024
«Νέο Αναπτυξιακό Πρόγραμμα Δημοσίων Επενδύσεων
και συμπληρωματικές διατάξεις» (Α’ 154),
γ) του άρθρου 29 του ν. 5161/2024 «Ρυθμίσεις για την
ενίσχυση του Εθνικού Συστήματος Υγείας και την παρακολούθηση και αξιολόγηση της φαρμακευτικής δα-
πάνης» (Α’ 196) και της περ. α της παρ. 8 του άρθρου 37
του ν. 5167/2024 (Α’ 207),
δ) του Κεφαλαίου Α’ του ν. 3329/2005 «Εθνικό Σύστημα
Υγείας και Κοινωνικής Αλληλεγγύης και άλλες διατάξεις»
(Α’ 81),
ε) του ν. 3527/2007 «Κύρωση συμβάσεων υπέρ νομικών
προσώπων εποπτευόμενων από το Υπουργείο Υγείας και
Κοινωνικής Αλληλεγγύης και λοιπές διατάξεις» (Α’ 25),
στ) το άρθρο  2 της υπό στοιχεία Α3β/3999 δις/
11-06-1987 (Β’ 296), κοινής απόφασης των Υπουργών
Προεδρίας της Κυβέρνησης, Οικονομικών και Υγείας,
Πρόνοιας και Κοινωνικών Ασφαλίσεων, περί Σύστασης
(76) θέσεων κλάδου Ιατρών ΕΣΥ και κατανομής αυτών
στους οργανισμούς των Νοσοκομείων,
ζ) της υπό στοιχεία Α3α/οικ.876/15-05-2000 (23.05.00),
κοινής απόφασης του Υφυπουργού Οικονομικών και του
Υπουργού Υγείας και Πρόνοιας «Καθορισμός του τρόπου
οργάνωσης και λειτουργίας των Μονάδων Ψυχοκοινωνικής Αποκατάστασης (Οικοτροφεία, Ξενώνες) και των
Προγραμμάτων Προστατευμένων Διαμερισμάτων του
άρθρου 9 του ν. 2716/1999» (Β’ 661),
η) της υπό στοιχεία Υ4α/οι.123820/31-12-2012 κοινής
απόφασης των Υπουργών Οικονομικών, Διοικητικής Μεταρρύθμισης και Ηλεκτρονικής Διακυβέρνησης, Παιδεί-
ας και Θρησκευμάτων, Πολιτισμού και Αθλητισμού και
Υγείας «Οργανισμός του Γενικού Νοσοκομείου «ΙΠΠΟΚΡΑΤΕΙΟ» (Β’ 3485),
θ) της υπό στοιχεία Υ4α/οικ.123879/31-12-2012 κοινής απόφασης των Υπουργών Οικονομικών, Διοικητικής
Μεταρρύθμισης και Ηλεκτρονικής Διακυβέρνησης και
Υγείας «Ενοποιημένος Οργανισμός του Γενικού Νοσοκομείου Θεσσαλονίκης “Ιπποκράτειο” και του Νοσοκομεί-
ου Αφροδισίων και Δερματικών Νόσων Θεσσαλονίκης»
(Β’ 3515),
ι) της υπό στοιχεία Υ4α/28393/13/13/20-05-2013 κοινής απόφασης των Υπουργών Οικονομικών και Υγείας
«Τροποποίηση θέσεων ειδικευμένων γιατρών Ε.Σ.Υ. σε
Νοσοκομεία αρμοδιότητας της 4ης ΥΠΕ ΜΑΚΕΔΟΝΙΑΣ
ΚΑΙ ΘΡΑΚΗΣ» (Β’ 1289),
ια) της υπό στοιχεία Υ4α/68552/31-10-2018 κοινής
απόφασης του Αναπληρωτή Υπουργού Υγείας και του
Αναπληρωτή Διοικητικής Ανασυγκρότησης «Ανακατανομή κενών οργανικών θέσεων ειδικευμένων ιατρών
Ε.Σ.Υ. στην οργανική μονάδα έδρας “ΙΠΠΟΚΡΑΤΕΙΟ” του
Γενικού Νοσοκομείου Θεσσαλονίκης “ΙΠΠΟΚΡΑΤΕΙΟ”»
(Β’ 5345),
ιβ) της υπό στοιχεία Γ2α/12433/29-11-2021 κοινής
απόφασης του Αναπληρωτή Υπουργού Οικονομικών,
της Αναπληρώτριας Υπουργού Υγείας και του Υπουργού Εσωτερικών «Τροποποίηση του Οργανισμού του
Γενικού Νοσοκομείου Θεσσαλονίκης “ΙΠΠΟΚΡΑΤΕΙΟ”»
(Β’ 5635),
ιγ) του ν. 4486/2017 «Μεταρρύθμιση της Πρωτοβάθμιας Φροντίδας Υγείας, επείγουσες ρυθμίσεις αρ-
μοδιότητας Υπουργείου Υγείας και άλλες διατάξεις»
(Α’ 115),
ιδ) της υπό στοιχεία Γ4α/Γ.Π. οικ. 45561/02-09-2024
εγκυκλίου του Υφυπουργού Υγείας, περί «Μεταφοράς
στις Διοικήσεις των Υγειονομικών Περιφερειών του προσωπικού των δομών παροχής υπηρεσιών ψυχικής υγείας
του Εθνικού Συστήματος Υγείας που εντάσσονται στο
Εθνικό Δίκτυο Υπηρεσιών Ψυχικής Υγείας»,
ιε) της υπό στοιχεία Γ3α/Γ.Π. οικ. 46578/06-09-2024
(ΑΔΑ: 9ΩΩΘ465ΦΥΟ-7Δ4) εγκύκλιου του Υφυπουργού
Υγείας «Διευκρινήσεις για τη μεταφορά στις Διοικήσεις
των Υγειονομικών Περιφερειών του προσωπικού των
δομών παροχής υπηρεσιών ψυχικής υγείας του Εθνικού
Συστήματος Υγείας που εντάσσονται στο Εθνικό Δίκτυο
Υπηρεσιών Ψυχικής Υγείας»,
ιστ) της παρ. 2 του άρθρου 13 του π.δ. 85/2022 «Καθορισμός προσόντων διορισμού σε φορείς του Δημοσίου
(Προσοντολόγιο - Κλαδολόγιο)» (Α’ 232),
ιζ) της υπό στοιχεία Γ4β/Γ.Π.οικ.:42230/07-08-2024
(Υ.Ο.Δ.Δ. 855) κοινής απόφασης του Υπουργού και του
Υφυπουργού Υγείας, αναφορικά με τον διορισμό του
Διοικητή της 4ης Υ.Πε. Μακεδονίας και Θράκης,
ιθ) της υπό στοιχεία Γ4β/Γ.Π.οικ.43285/14-08-2024
(Υ.Ο.Δ.Δ. 905) κοινής απόφασης του Υπουργού και του
Υφυπουργού Υγείας, αναφορικά με τον διορισμό της
Υποδιοικήτριας της 4ης Υ.Πε. Μακεδονίας και Θράκης,
κ) της υπ’ αρ. 338/13-02-2023 πράξη αντιστοίχισης
των υφιστάμενων κλάδων και ειδικοτήτων του Οργανισμού/Εσωτερικού Κανονισμού Λειτουργίας του ΓΝΘ
«ΙΠΠΟΚΡΑΤΕΙΟ» με τους οριζόμενους στο π.δ. 85/2022
(Α’ 232) νέους κλάδους και ειδικότητες,
κα) της υπ’ αρ. 4832/28-01-2025 (ΑΔΑ: ΨΕΒ8ΟΡ1ΟΙΜΥ) απόφασης Διοικητή «Μεταφορά Θέσεων και
Προσωπικού του Ψυχιατρικού Τμήματος (Ψυχιατρικό
Ενηλίκων) και του Παιδοψυχιατρικού Τμήματος (Ψυχιατρικό Τμήμα Παιδιών και Εφήβων) του Γ.Ν.Θ. “ΙΠΠΟΚΡΑ-
ΤΕΙΟ”, στη Διοίκηση της 4ης Υγειονομικής Περιφέρειας
Μακεδονίας και Θράκης και ένταξή του στο Ε.Δ.Υ.Ψ.Υ.»
(Β’ 491).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1377/21.03.2025
2. Το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού.
3. Το γεγονός ότι οι διατάξεις της παρούσας δεν αφορούν σε διοικητική διαδικασία, για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, διαπιστώνουμε ότι:
Σε συνέχεια της υπ’ αρ. 4832/28-01-2025 (ΑΔΑ: ΨΕΒ8ΟΡ1Ο-ΙΜΥ) απόφασης Διοικητή «Μεταφορά Θέσεων
και Προσωπικού του Ψυχιατρικού Τμήματος (Ψυχιατρικό
Ενηλίκων) και του Παιδοψυχιατρικού Τμήματος (Ψυχιατρικό Τμήμα Παιδιών και Εφήβων) του Γ.Ν.Θ. “ΙΠΠΟΚΡΑ-
ΤΕΙΟ”», στη Διοίκηση της 4ης Υγειονομικής Περιφέρειας
Μακεδονίας και Θράκης και ένταξή του στο Ε.Δ.Υ.Ψ.Υ.»
(Β’ 491) μεταφέρεται αυτοδικαίως, από 1.2.2025, με την
ίδια σχέση εργασίας, ίδια κατηγορία, κλάδο/ειδικότητα
στη Διοίκηση της 4ης Υ.ΠΕ. Μακεδονίας και Θράκης, με
ταυτόχρονη μεταφορά της οργανικής θέσης που κατέχει
η κάτωθι υπάλληλος:
Α. ΠΡΟΣΩΠΙΚΟ ΠΟΥ ΜΕΤΑΦΕΡΕΤΑΙ ΜΕ ΤΑΥΤΟΧΡΟΝΗ
ΜΕΤΑΦΟΡΑ ΤΗΣ ΟΡΓΑΝΙΚΗΣ ΘΕΣΗΣ ΠΟΥ ΚΑΤΕΧΕΙ
ΟΝΟΜΑΤΕΠΩΝΥΜΟ
ΣΩΤΗΡΙΟΥ ΑΙΚΑΤΕΡΙΝΗ
ΠΑΤΡΩΝΥΜΟ
ΙΩΑΝΝΗΣ
ΚΛΑΔΟΣ
ΠΕ ΛΟΓΟΘΕΡΑΠΕΙΑΣ
ΕΙΔΙΚΟΤΗΤΑ
ΠΕ ΛΟΓΟΘΕΡΑΠΕΙΑΣ
ΑΥΤΟΔΙΚΑΙΑ/ΑΙΤΗΣΗ
ΑΥΤΟΔΙΚΑΙΑ
ΔΟΜΗ ΠΟΥ ΥΠΗΡΕΤΕΙ
ΨΥΧΙΑΤΡΙΚΟ ΤΜΗΜΑ
Η πράξη αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 24 Φεβρουαρίου 2025
Ο Διοικητής
ΠΑΝΑΓΙΩΤΗΣ ΜΠΟΓΙΑΤΖΙΔΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1377/21.03.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201377.pdf | Tokens: 31546]